EkBass/fiwiki-20250220-pages-articles huggingface dataset:
Sierra Leonen erikoistuomioistuin

Sierra Leonen erikoistuomioistuin (Special Court for Sierra Leone, SCSL) oli Sierra Leonessa toiminut erikoistuomioistuin, joka toimi vuosina 2002–2013. Se käsitteli Sierra Leonen sisällissodan aikana tehtyjä julmuuksia ja tuomitsi muun muassa Liberian presidentin Charles Taylorin. Tuomioistuinta kritisoitiin myös esimerkiksi budjettinsa ylittämisestä. == Perustaminen == Sierra Leonen erikoistuomioistuin SCL perustettiin vuonna 2002, kun Sierra Leone ja YK sopivat asiasta. Sen tarkoituksena oli käsitella Sierra Leonen sisällissodassa tapahtuneita julmuuksia. Sisällissotaa kuvasti poikkeukselliset raakuudet. Erityisesti kapinallisarmeija RUF tunnettiin siviileihin kohdistuneista silpomisista ja amputaatioiden käyttämisestä pelotteena. Sodassa pakotettiin myös tuhansia lapsia sotilaiksi ja seksiorjiksi. Tuomioistuin sijaitsi Sierra Leonen pääkaupungissa Freetownissa, ja sen toimivaltaan kuuluivat sotarikokset, rikokset ihmisyyttä vastaan ja Sierra Leonen lain vastaiset rikokset. Vaikka sisällissota oli alkanut jo vuonna 1991, tuomioistuin päätti, että se käsittelee vain vuonna 1996 tehdyn Abidjanin rauhansopimuksen jälkeisiä tekoja. == Toiminta == Kevyt tuomioistuin sai alkuun paljon kiitosta, mutta sitä alettiin pian kritisoida sen ylitettyä budjettinsa. Tuomioistuimen toiminta oli pitkälti vapaaehtoisten rahoitusten varassa. Tuomiostuimen piti alkujaan toimia vain kolme vuotta, mutta se suljettiin virallisesti vasta yli 11 vuotta perustamisen jälkeen joulukuussa 2013. Tuomiostuin kulutti toiminta-aikanaan noin 300 miljoonaa Yhdysvaltain dollaria, vaikka alkuperäinen budjetti oli 75 miljoonaa dollaria. Kriitikot huomauttivat muun muassa tuomioistuimen tuomareiden palkoista. He saivat palkkaa verovapaasti 240 000 Yhdysvaltain dollaria vuodessa eli moninkertaisesti, mitä esimerkiksi Sierra Leonen presidentti. Tuomioistuimessa oli syytettyinä yhteensä 13 henkilöä. Heistä yhdeksän tuomittiin. RUF:n johtaja Foday Sankoh ja sotapäällikkö Sam Bockarie kuolivat ennen oikeudenkäynnin alkua ja siviilipuolustusvoimien epäilty johtaja Samuel Hinga Norman oikeudenkäynnin aikana. Tuomiostuimessa tuomittiin muun muassa Liberian presidentti Charles Taylor, joka oli ensimmäinen valtionpäämies sitten Nürnbergin oikeudenkäynneissä tuomitun Karl Dönitzin, joka tuomittiin kansainvälisessä oikeudessa sotarikoksista ja rikoksista ihmisyyttä vastaan. == Lähteet == Luokka:Tuomioistuimet Luokka:Sierra Leonen historia
Gustaf Sohlström

Gustaf Adolf Sohlström (4. elokuuta 1821 Pori – 1. syyskuuta 1907 Pori) oli suomalainen Porissa vaikuttanut kauppaneuvos, kunnallisneuvos, kauppias, laivanvarustaja ja teollisuudenharjoittaja. Sohlströmin vanhemmat olivat porilainen porvari Otto Jakob Sohlström ja Anna Greta Sohlström. Hän kävi Porin triviaalikoulua ja Turun kauppakoulun ja opiskeli sitten Ranskassa, Englannissa ja Saksassa kieliä ja liikealaa. Sohlström perusti 1845 kauppaliikkeen Poriin. Liikkeen yhteyteen hän liitti myöhemmin asioimis- ja huolinta-alan liikkeen, laivakonttorin ja purje- ja höyrylaivoja omistaneen varustamon. Hänellä oli myös fajanssi-, olut- ja nappitehtaat Porissa. Laivanvarustajana Sohlström omisti yksin kuunari Ukon, puoliksi fregatti Fjäderneslandetin, kuunari Gustafin ja priki Henrietten sekä neljäsosalla höyrylaiva Neckenin ja parkkilaiva Activen. Hän oli myös osakkaana höyrypursissa Sowinto, Joetar ja Björneborg. Sohlström harjoitti lisäksi puutavaran ja viljan vientiä ja omisti Mouhijärvellä puolet Taipaleen ja Putajan sahoista. Hän oli osakkaana 1872 perustetussa Reposaaren höyrysahassa. Sohlström sai kauppaneuvoksen arvon vuonna 1900.Suomalaiset talouden alan arvonimellä palkitut. SKS Biografiakeskus Sohlström oli Porin satamakonttorin esimiehenä, kunnallisneuvosmiehenä Porin maistraatissa ja raastuvanoikeudessa ja hoiti lukuisia muita luottamustehtäviä. Hn oli Tanskan varakonsuli vuodesta 1868, ja hän toimi Porin Kauppiasyhdistyksen ja Porin Kauppaklubin puheenjohtajana. Gustaf Sohlström oli naimisissa Maria Wilhelmina Lindeqvistin kanssa. Heidän lapsiaan olivat Muntra Musikanter -mieskuoron johtaja, varatuomari Gustaf Maximilian (Gösta) Sohlström (1849–1925) ja kirjailija Edith Sohlström (1870–1934).Gustaf Maximilian Sohlström, Ylioppilasmatrikkeli 1853–1899 Sohlström oli myös Suomen ensimmäisen purjehdusseuran Börneborgs segelförening perustajia. == Lähteet == == Aiheesta muualla == * SKS Biografiakeskus, Suomen talouselämän vaikuttajat : Kauppaneuvos Gustaf Sohlström (1821–1907) Luokka:Kauppaneuvokset Luokka:Suomalaiset yrittäjät Luokka:Suomalaiset kauppiaat Luokka:Suomalaiset laivanvarustajat Luokka:Vuonna 1821 syntyneet Luokka:Vuonna 1907 kuolleet
Lautapeliopas

Lautapeliopas.fi on suomalainen lautapeleihin keskittyvä verkkosivusto, jonka perusti sen päätoimittaja Mikko Saari vuonna 2009. Sivuston tavoitteena on esitellä kaikki olennaisimmat suomeksi julkaistut lautapelit sekä tärkeimmät suomentamattomat. Sivustolle kirjoittaa Saaren lisäksi muutama avustaja. Sivusto pohjautuu Saaren vuonna 2000 perustamaan Lautapelaaja.net-sivustoon sekä vuonna 2007 kirjoittamaan Uudet lautapelit -kirjaan. Aiemmalta sivustolta on peräisin vuodesta 2003 asti järjestetty vuosiäänestys parhaista lautapeleistä. Listan kärjessä vuonna 2017 olivat Dominion – Valtakunta, Eclipse ja Carcassonne. Saari palkittiin Kultaisella lohikäärmeellä Ropeconissa 2015 pitkäjänteisestä työstään lautapelien parissa. Palkintoperusteissa Lautapeliopasta kutsuttiin laajaksi ja ammattimaiseksi sivustoksi, joka tekee ”harrastukseen tarttumisen ja sen kehittämisen helpoksi”. ==Katso myös== *Lautapelikulttuuri Suomessa ==Lähteet== ==Aiheesta muualla== *Lautapeliopas.fi Luokka:Suomalaiset verkkosivustot Luokka:Lautapelit
Honor 7 Lite

Honor 7 Lite on Huawein valmistama älypuhelin. == Ominaisuudet == Honor 7 Litessä on Android 7.0 Huawein omalla Emotion UI 5.0.2 -käyttöliittymällä. Siinä on sisäistä muistia 16 gigatavua ja 2 gigatavua keskusmuistia. Puhelimessa on kaksi paikkaa nano-SIM-korteille, mutta jos kaksi SIM-korttia on käytössä, toinen niistä varaa microSD-muistikortin paikan. === Kamera === Honor 7 Litessä on 13 megapikselin f/2.0 aukolla varustettu takakamera LED- salamalla. Etukameran tarkkuus on kahdeksan megapikseliä. Honor 7 Litellä voi kuvata videoita korkeintaan 1080p-laadulla ja 30 fps:n nopeudella. === Prosessori === Honor 7 Litessä on HiSilicon Kirin 650 kahdeksanydinprosessori (4 × 1,7 GHz & 4 × 2,0 GHz). == Aiheesta muualla == * PhoneArena: Honor 7 Lite Luokka:Android-pohjaiset laitteet Honor 7 Lite Luokka:Kosketusnäytölliset älypuhelimet Luokka:Vuoden 2016 matkapuhelimet
Gösta Sohlström

Gustaf Maximilian (Gösta) Sohlström (1. lokakuuta 1849 Pori – 18. marraskuuta 1925 Helsinki) oli suomalainen filosofian kandidaatti, varatuomari ja kuoronjohtaja. Sohlström oli perustamassa 1878 Muntra Musikanter -mieskuoroa ja toimi sen johtajana.Ylioppilasmatrikkeli 1853–1899 : Gustaf Maximilian Sohlström Sohlströmin vanhemmat olivat porilainen kauppaneuvos Gustaf Adolf Sohlström ja Maria Lindqvist. Hän pääsi ylioppilaaksi 1869 Vaasan lukiosta ja valmistui Helsingin yliopistosta filosofian kandidaatiksi ja maisteriksi 1873 sekä molempien oikeuksien kandidaatiksi 1885. Sohlström sai varatuomarin arvon 1893. Sohlström oli Suomen senaatin raha-asiain toimituskunnan ekspeditöörinä vuodesta 1887 ja luotsi- ja majakkalaitoksen ylihallituksen kamreerina 1894–1905. Hän toimi asianajajana Helsingissä 1900–1917 ja oli Suomen itsenäistyttyä sotaministeriön insinööriosaston etappitoimiston ja vuodesta 1919 alkaen sen kanslian päällikkönä.Wikiaineisto : Kuka kukin oli 1960 Sohlström oli perustamassa 1878 Muntra Musikanter -mieskuoroa ja toimi kuoron johtajana. Hän oli myös Akademiska sångföreningenin ja Vapauden veljien johtajana. Gustaf Sohlström oli naimisissa 1894–1895 Elin Maria Wikbergin, o.s. Lönnholz (k. 1895) kanssa ja vuodesta 1905 Berta Matilda Konsinin kanssa. Sohlströmin nuorempi sisar oli kirjailija Edith Sohlström (1870–1934). == Teoksia == * Sångarminnen af Kösse. Helsingfors 1913 * Några minnesblad ur Akademiska Sångföreningens Historia 1840-1915 af En gammal f. d. medlem. Akademiska Sångföreningen, Helsingfors 1915 == Lähteet == Luokka:Suomalaiset kuoronjohtajat Luokka:Suomalaiset juristit Luokka:Suomalaiset virkamiehet Luokka:Vuonna 1849 syntyneet Luokka:Vuonna 1925 kuolleet
Honor 8 Lite

Honor 8 Lite on Huawein 17. helmikuuta 2017 julkaisema älypuhelin. == Ominaisuudet == Honor 8 Liten prosessorina on kahdeksanydinprosessori (4 × 2,1 GHz Cortex-A53 & 4 × 1,7 GHz Cortex-A53). Honor 8 Litessä on sisäistä muistia 16 gigatavua ja kolme gigatavua keskusmuistia. Puhelimessa on paikka kahdelle nano-SIM-kortille. Toinen SIM-kottipaikoista on jaettu muistikortin kanssa. Laite tukee enintään 128 gigatavun microSD-korttia. === Kamera === Honor 8 Litessä on 12 megapikselin takakamera LED-salamalla. Etukameran tarkkuus on kahdeksan megapikseliä. Honor 8 Litellä voi ottaa videoita korkeintaan 1080p-laadulla ja 30 fps:n nopeudella. === Käyttöjärjestelmä === Honor 8 Litessä on Android 7.0 Nougat -käyttöjärjestelmä Huawein omalla Emotion UI 5.0 -käyttöliittymällä. == Lähteet == * PhoneArena.com: Honor 8 Lite specs Luokka:Android-pohjaiset laitteet Luokka:Huawein matkapuhelimet Luokka:Kosketusnäytölliset älypuhelimet Luokka:Vuoden 2017 matkapuhelimet
Emil Garipov

Emil Garipov (s. 15. elokuuta 1991) on venäläinen jääkiekkoilija, joka pelaa KHL:ssa Traktor Tšeljabinskissa. Kaudella 2011–2012 alkaneella KHL-urallaan hän on pelannut 218 runkosarjaottelua, joista on voittanut 117 torjuntaprosentilla 93,2% ja päästettyjen maalien keskiarvolla 1,92 pelaten 16 nollapeliä. Pudotuspeleissä hän on pelannut 45 ottelua, joista on voittanut 28 torjuntaprosentilla 93,7% ja päästettyjen maalien keskiarvolla 1,76 pelaten 5 nollapeliä. ==Lähteet== * https://en.khl.ru/players/15172/ Luokka:Venäläiset jääkiekkomaalivahdit Luokka:Vuonna 1991 syntyneet Luokka:Elävät henkilöt
Karl Johan Lönegren

Karl Johan Lönegren (26. tammikuuta 1823 Pori – 2. heinäkuuta 1895 Pori) oli suomalainen teollisuudenharjoittaja ja liikemies, arvoltaan varatuomari. Yrjö Kotivuori, Ylioppilasmatrikkeli 1640–1852: Karl Johan Lönegren. Verkkojulkaisu 2005. Luettu 24.3.2018. Lönegrenin vanhemmat olivat Porin kaupunginlääkäri Fredrik Isak Lönegren ja Charlotta Lovisin. Hän pääsi ylioppilaaksi 1841 ja suoritti Helsingin yliopistossa tuomarintutkinnon 1850. Lönegren sai varatuomarin arvon 1854. Lönegren osti vuonna 1858 Leineperin ruukin laamanni Falckilta, ja vähän myöhemmin 1860-luvulla hän osti Noormarkun ruukin. Lönegrenin aikana Leineperin ruukin raudanvalmistuksessa otettiin käyttöön uusia menetelmiä, ja useita rakennuksia korjattiin tai rakennettiin uudelleen. Leineperissä panostettiin yhä enenevässä määrin maatalouteen, karjasuojat rakennettiin uudelleen ja ruukille valmistui oma meijeri. Lönegren rakennutti Leineperiin myös uuden ruukinkartanon. Vuonna 1853 hän perusti Poriin Baijerilaisen olutpanimon liikekumppaniensa Carl Anton Björnbergin ja Isaac Carströmin kanssa. Vuonna 1858 he perustivat Porin konepajan, jonka tarkoituksena oli erikoistua rautatievaunujen rakentamiseen. Lönegren vaikutti myös siihen, että Pohjanmaan Höyrylaivaosakeyhtiön toiminta siirrettiin Turusta Poriin. Lainoilla liiketoimensa rahoittanut Lönegren joutui kuitenkin talousvaikeuksiin 1860-luvun katovuosien aikana. Hän joutui myymään Leineperin ruukin ja teki konkurssin 1869. Porin konepajan tulipalo 1870 vei lopullisesti pohjan hänen liiketoimiltaan, ja myös Noormarkun ruukki myytiin samana vuonna Antti Ahlströmille.Porin museot : Teollisuustyön jäljillä : Karl Johan Lönegren (1823–1895) Karl Johan Lönegren oli naimisissa vuodesta 1855 Anna Helena Björnbergin kanssa. Heidän lapsiaan olivat Kymi-yhtiön yli-insinööri Werner Lönegren (1869–1918) ja liikemies Arvid Lönegren (1871–1947). == Lähteet == Luokka:Suomalaiset liikemiehet Luokka:Suomalaiset juristit Luokka:Vuonna 1823 syntyneet Luokka:Vuonna 1895 kuolleet
Vaikeasti velkaantuneet köyhät maat

Vaikeasti velkaantuneet köyhät maat tai raskaasti velkaantuneet köyhät maat (Heavily Indebted Poor Countries, HIPC) on 37 valtion ryhmä, johon kuuluvilla mailla on korkea köyhyysaste ja jotka ovat vaikeasti velkaantuneita. Kansainvälinen valuuttarahasto ja Maailmanpankki käynnistivät 1996 vaikeasti velkaantuneiden köyhien maiden HIPC-projektin. Sen tarkoituksena on taata, ettei yksikään köyhä maa ajaudu velkataakkaan, josta se ei pysty selviytymään. YK:n vuosituhattavoitteiden saavuttamiseksi HIPC-aloitteen rinnalle kehitettiin vuonna 2005 vielä monenkeskinen velkahelpotusaloite, jonka avulla voi saada kaikki velkansa anteeksi. HIPC-ohjelman tarkoituksena on mahdollistaa köyhien maiden omat toimet köyhyytensä poistamiseksi. Velkahelpotuksen ehtona on, että maa käyttää veloista vapautuneita varoja taisteluun köyhyyttä vastaan. Velkahelpotukset onkin yhdistetty rakennemuutokseen ja sosiaalipoliittisiin uudistuksiin. HIPC-ohjelmaan hyväksyttiin 39 maata, ja niistä 36 oli lokakuuhun 2017 mennessä saavuttaneet ohjelman päätepisteen. ;Ohjelman päätepisteen saavuttaneet maat: * Afganistan * Benin * Bolivia * Burkina Faso * Burundi * Etiopia * Gambia * Ghana * Guinea * Guinea-Bissau * Guyana * Haiti * Honduras * Kamerun * Keski-Afrikan tasavalta * Komorit * Kongon demokraattinen tasavalta * Kongon tasavalta * Liberia * Madagaskar * Malawi * Mali * Mauritania * Mosambik * Nicaragua * Niger * Norsunluurannikko * Ruanda * Sambia * São Tomé ja Príncipe * Senegal * Sierra Leone * Tansania * Togo * Tšad * Uganda ;Maat, jotka eivät ole saavuttaneet päätepistettä * Eritrea * Somalia * Sudan == Lähteet == Luokka:Kansainvälinen talous Luokka:Köyhyyden mittaaminen ja määrittely
Martín Vizcarra

Martín Alberto Vizcarra Cornejo (22. maaliskuuta 1963 Lima, Peru)Martín Vizcarra Cornejo, Peruanos Por el Kambio – PPK. Viitattu 24.3.2018 on perulainen poliitikko, joka toimi Perun presidenttinä 2018–2020. Hän oli sitä ennen ollut Perun varapresidentti ja Kanadan-suurlähettiläs. Vizcarra nimitettiin presidentiksi sen jälkeen kun hänen edeltäjänsä, korruptiosyytteiden kohteeksi joutunut Pedro Pablo Kuczynski erosi.Raisa Pöllänen: Perun presidentti eroaa – eroilmoitus vain tunteja ennen äänestystä virkasyytteestä Ylen uutiset 24.3.2018Marija Skara: Peruun nimitetty uusi presidentti. Ylen uutiset 24.3.2018, viitattu 24.3.2018 Vizcarra puolestaan pantiin viralta marraskuussa 2020. Hänen syytettiin ottaneen kuvernöörinä lahjuksia yhtiöiltä, joille hän antoi julkisia urakoita. Vizcarra hyväksyi kongressin päätöksen eikä lähde taistelemaan sitä vastaan. Vizcarran seuraajaksi tuli kongressin puhemies Manuel Merino. Vizcarra on koulutukseltaan insinööri ja oli toiminut hallintoviroissa vasta neljä vuotta ennen presidentiksi nimittämistä. ==Lähteet== ==Aiheesta muualla== Luokka:Perun presidentit Luokka:Vuonna 1963 syntyneet Luokka:Elävät henkilöt
Maths + English

__NOTOC__ Maths + English on brittiläisen grime-laulaja Dizzee Rascalin kolmas studioalbumi, jonka julkaisi XL Recordings 4. heinäkuuta 2007. Albumi myi kultaa kotimaassaan, Isossa-Britanniassa.Dizzee Rascal - Maths + English == Kappaleet == # # # # # # # # # # # # # # == Arvostelut == * Pitchfork: 8.4/10Pitchfork: Dizzee Rascal - Maths + English (levyarvostelu) == Lähteet == Luokka:Dizzee Rascalin albumit Luokka:Vuoden 2007 albumit
The Fifth

__NOTOC__ The Fifth on nimensä mukaisesti grime-laulaja Dizzee Rascalin viides studioalbumi, jonka julkaisi Rascalin oma levy-yhtiö Dirtee Stank ja Island Records 30. syyskuuta 2013. Albumi kuulostaa samanlaiselta kuin edeltävä Tongue N' Cheek eli se sekoittaa grimeä ja dancea keskenään. Albumilta julkaistiin kolme singleä, "Bassline Junkie", "H-Town" ja "Goin' Crazy".Genius: Dizzee Rascal - The Fifth == Kappaleet == # # # # # # # # # # # # # == Arvostelut == * Clash: 3/10Clash: Dizzee Rascal - The Fifth (levyarvostelu) * Metacritic: 51/100Metacritic: Dizzee Rascal - The Fifth * The Guardian: The Guardian: Dizzee Rascal - The Fifth (levyarvostelu) == Lähteet == Luokka:Dizzee Rascalin albumit Luokka:Vuoden 2013 albumit
Tauno Tarna

Tauno Tarna (s. 24. helmikuuta 1944 Eurajoki) on suomalainen sisustusarkkitehti ja teollinen muotoilija. Hänet tunnetaan erityisesti tamperelaiselle Sarvis-yhtiölle suunnittelemistaan muoviesineistä, kuten 1970-luvulla tuotetusta Katrilli-astiastosta. Tauno Tarna valmistui sisustusarkkitehdiksi Taideteollisesta oppilaitoksesta vuonna 1967. Hän työskenteli Sarvis Oy:ssä vuosina 1967–1985, Oy Hackman Ab:ssa 1985–1995 ja Oy Metos Ab:ssa 1995–2007. Eläkkeelle jäätyään Tarna on työskennellyt Japanissa, jossa hän on suunnitellut palkitun esinesarjan perinteisellä valurautatekniikalla toteutettavaksi. Tarna opiskeli muotoilua Kaj Franckin johdolla, ja heistä tuli myöhemmin hyviä ystäviä. Tarna on kerännyt yli tuhannen esineen kokoelman Franckin töitä, joista osan hän on lahjoittanut Pariisin Louvren Musée des Arts Décoratifs -kokoelmiin. Keväällä 2018 kokoelman esineitä on näytteillä Suomen Lasimuseossa Riihimäellä teemalla Geometrian kauneus. Tampereen-vuosinaan 1970-luvulla Tarna perusti yhdistyksen vastustamaan silloista vanhojen kaupunkitalojen purkuvimmaa. Hän on kerännyt talteen purettujen rakennusten taidokasta käsityöläisyyttä edustavia rakennusosia. Alkuvuodesta 2018 kokoelman esineitä on näytteillä Tampereen Vapriikin näyttelyssä Kadonneet kaunottaret. Tauno Tarna sai valtion taideteollisuuspalkinnon vuonna 1980. Vuonna 2016 hänet palkittiin elämäntyöstään Muoto 2016 -tapahtumassa. Hän asuu Porvoossa. Hänen puolisonsa on keraamikko ja kuvataideopettaja Liisa Tarna. Heillä on vuonna 1971 syntyneet tytär ja poika. ==Lähteet== Luokka:Suomalaiset muotoilijat Luokka:Vuonna 1944 syntyneet Luokka:Elävät henkilöt
Pyhän Marian kirkko (Whitby)

Pyhän Marian kirkko () on anglikaaninen seurakuntakirkko, joka on alun perin rakennettu noin vuonna 1110. Whitbyssä North Yorkshiressa sijaitsevan kirkon vanhin osa on torni, joka on normanniaikaista arkkitehtuuria. Sisäosat ovat 1700-luvulta ja yksi parhaiten säilyneitä esimerkkejä viktoriaanista aikakautta edeltävästä sisustuksesta. Sivukappelissa on Cholmleyn suvun haudat. Bram Stokerin romaanissa Dracula eräs tärkeä kohtaus tapahtuu kirkon hautausmaalla. Maanvyöry aiheutti vahinkoja hautausmaalle alkuvuodesta 2013, ja luita nousi maan pintaan. == Lähteet == == Aiheesta muualla == Luokka:Kivikirkot Luokka:North Yorkshiren kirkot
Rauno Ronkainen

Rauno Ronkainen (s. 4. elokuuta 1964) on suomalainen elokuvaaja ja Aalto- yliopiston taiteiden ja suunnittelun korkeakoulun professori. Ronkainen on voittanut parhaan kuvauksen Jussi-palkinnon kolme kertaa: vuonna 2009 elokuvasta Käsky, vuonna 2013 elokuvasta Puhdistus ja vuonna 2018 elokuvasta Ikitie. Vuonna 2005 hänelle myönnettiin elokuvataiteen valtionpalkinto yhdessä Aku Louhimiehen ja Samu Heikkilän kanssa tv-sarjasta Irtiottoja ja elokuvasta Paha maa. Ronkainen on palkittu myös kansainvälisesti: vuonna 2006 Kodak Vision Award Göteborgin elokuvafestivaaleilla elokuvasta Paha maa ja 2020 Silver Frog -palkinnolla elokuvasta Helene. == Lähteet == == Aiheesta muualla == * * Luokka:Suomalaiset elokuvaajat Luokka:Suomalaiset professorit Luokka:Aalto-yliopiston professorit Luokka:Jussi-palkinnon saajat Luokka:Vuonna 1964 syntyneet Luokka:Elävät henkilöt
Jarkko T. Laine

Jarkko T. Laine (s. 25.heinäkuuta 1969) on suomalainen elokuvaaja. Laine sai parhaan kuvauksen Jussi-palkinnon vuonna 2006 elokuvasta Äideistä parhain (2005). Lisäksi hän on kuvannut muun muassa elokuvat Näkymätön Elina (2003), FC Venus (2005), Ganes (2007), Kaiken se kestää (2017) ja Pahanhautoja (2022).Laine on Suomen Elokuvaajien Yhdistyksen (F.S.C.) jäsen. Laine opiskeli elokuvausta Taideteollisessa korkeakoulussa Helsingissä, ja myöhemmin Lontoon Royal College of Art'ssa. == Lähteet == == Aiheesta muualla == * Jarkko T. Laineen kotisivu * * Luokka:Suomalaiset elokuvaajat Luokka:Jussi-palkinnon saajat Luokka:Vuonna 1969 syntyneet Luokka:Elävät henkilöt
Jarkko Laine (täsmennyssivu)

Jaakko Laine -nimisiä henkilöitä ovat: * Jarkko Laine (1947–2006), suomalainen kirjailija, runoilija ja kääntäjä ** Jarkko Laine -palkinto on hänen mukaansa nimetty suomalainen kirjallisuuspalkinto. * Jarkko Laine (s. 1982), suomalainen kirjailija * Jarkko T. Laine (s. 1969), suomalainen elokuvaaja.
Lauri Holappa

Lauri Holappa (s. 1982) on valtiotieteiden tohtori ja Uuden talousajattelun keskus -ajatushautomon toiminnanjohtaja. Hän on toiminut useiden vuosien ajan poliittiseen talouteen, rahoitusmarkkinoihin ja EU:n talouskysymyksiin erikoistuneena tutkijana Helsingin yliopistossa, sekä opettanut näihin aiheisiin liittyviä kursseja Helsingin ja Turun yliopistoissa. Hän on toiminut myös Demos Helsingin vanhempana tutkijana sekä vasemmistoliiton ministeriryhmän talouspoliittisena erityisavustajana. == Uuden talousajattelun keskus == Vuonna 2023 perustettiin uusi ajatuspaja Uuden talousajattelun keskus, jonka toiminnanjohtajana aloitti Holappa. Se kuuluu European Macro Policy Network -verkostoon, jota rahoittaa sen vuonna 2021 perustanut saksalainen Dezernat Zukunft -ajatushautomo. == Väitöskirja == Holappa on väitellyt tohtoriksi vuonna 2020. Väitöskirjassaan The Bond-Market-Power Fallacy hän toteaa, että globaaleiden luottomarkkinoiden oletetaan usein asettavan valtioiden finanssipolitiikalle tiukkoja reunaehtoja, jotka täyttämällä valtio voi pitää lainojensa korot kohtuullisina. Holapan mukaan eräissä tapauksissa valtio voisi kuitenkin ohittaa luottomarkkinat kokonaan ja rahoittaa julkisia menojaan keskuspankkin rahoitusinstrumenttien avulla. Holapan tutkimus käsittelee valtioiden suvereniteetin vahvistamista suhteessa globaaleihin luottomarkkinoihin ja julkisen velan käsittelyä talouskriiseissähttps://helda.helsinki.fi/handle/10138/314691. Väitöskirjan ohjaajana toimi professori Teivo Teivainen. == Jälkikeynesiläisyys== Holappa on tullut tunnetuksi ennen kaikkea jälkikeynesiläisyyden tuomisesta suomalaiseen keskusteluun. Hän on ollut usein kommentaattorina ja asiantuntijana julkisuudessa euroalueen talouspolitiikkaan liittyvissä kysymyksissä. Holappa piti yhdessä Jussi Ahokkaan kanssa vuosina 2010–2016 Suomen suosituimmaksi talousblogiksi noussutta Raha ja talous -blogia, jossa esiteltiin laajasti jälkikeynesiläisen talousteorian perusteita sekä analysoitiin kotimaista talouspolitiikkaa ja kritisoitiin uusklassista taloustiedettä. Holappa ja Ahokas julkaisivat vuonna 2014 myös jälkikeynesiläistä talousteoriaa esittelevän Rahatalous haltuun -kirjan. Holapan artikkeleita on julkaistu Politiikka-lehdessä, Tiede ja Edistyksessä, Poliittisessa taloudessa sekä monissa muissa kotimaisissa yhteiskuntatieteellisissä aikakauskirjoissa. Lisäksi hän on toiminut kolumnistina muun muassa Helsingin Sanomien Nyt-liitteessä, Ylioppilaslehdessä ja Peruste-lehdessä. Holappa piti yhdessä viestinnän tutkija Timo Harjuniemen kanssa talouden ja politiikan asioita käsittelevää Poliittinen talous -podcastia. == Teokset == * == Lähteet == Luokka:Suomalaiset taloustieteilijät Luokka:Suomalaiset bloginpitäjät Luokka:Vuonna 1982 syntyneet Luokka:Elävät henkilöt Luokka:Erityisavustajat
Mohuat

Mohuat (Mohouidae) on varpuslintuihin kuuluva heimo. Heimon lajien taksonominen asema on osin epäselvä ja ne on aikaisemmin luokiteltu vaihtelevasti esimerkiksi malurien, tiaismalurien tai viheltäjien heimoihin. BirdLife Suomen luokituksen mukaan heimoon kuuluu 2 lajia, jotka ovat mohua (Mohoua ochrocephala) ja pipipi (Finschia novaeseelandiae). Eräissä lähteissä on heimoon luokiteltu kolmaskin laji Mohoua albicilla. Mohualajeja tavataan Uuden-Seelannin metsistä. ==Lähteet== Luokka:Varpuslinnut
Alexander Stephens

Alexander Hamilton Stephens (11. helmikuuta 1812 Taliaferron piirikunta, Georgia – 4. maaliskuuta 1883 Atlanta, Georgia, Yhdysvallat) oli yhdysvaltalainen poliitikko, Georgian osavaltion 50. kuvernööri. Ennen tätä hän toimi edustajainhuoneen jäsenenä. Yhdysvaltain sisällissodan aikana hän oli Amerikan konfederaation varapresidentti. Stephens tunnetaann myös muutamaa viikkoa ennen sisällissodan alkamista pitämästään kulmakivipuheesta. ==Lähteet== ==Aiheesta muualla== Luokka:Amerikan konfederaation hallitus Luokka:Georgian osavaltion kuvernöörit Luokka:Yhdysvaltalaiset demokraattipoliitikot Luokka:Vuonna 1812 syntyneet Luokka:Vuonna 1883 kuolleet
Francesco Scarlatti

Francesco Scarlatti (1666 – 1741 tai myöhemmin) oli italialainen säveltäjä. Alessandro Scarlatti oli hänen veljensä ja Domenico Scarlatti siten veljenpoikansa.HOASM: Francesco Scarlatti Scarlatti oli lähtöisin Palermosta, Sisiliasta. Hänet lähetettiin opiskelemaan Napoliin, ja hänet nimitettiin kuninkaallisen kapellin viulistiksi vuonna 1684; tässä tehtävässä hän toimi seitsemän vuoden ajan. Mentyään naimisiin vuonna 1691 hän palasi Palermoon. Vuonna 1715 Scarlatti haki varakapellimestarin paikkaa hovista Wienissä. Hän lähetti todisteina kyvyistään teoksensa Miserere sekä serenatan. Hän ei kuitenkaan saanut paikkaa. Myöhemmin hän esiintyi Lontoossa, ja vuonna 1733 hänen tiedetään olleen Dublinissa. Hän myös meni uusiin naimisiin. Vuonna 1741 hänen on kerrottu kärsineen pitkällisestä sairaudesta; tätä myöhempää tietoa hänestä ei ole säilynyt. == Lähteet == == Aiheesta muualla == * AllMusic.com: Francesco Scarlatti Luokka:Italialaiset säveltäjät Luokka:Barokkisäveltäjät Luokka:Vuonna 1666 syntyneet Luokka:Kuolinvuosi tuntematon
Kaduna (joki)

Kaduna on Nigerin sivujoki Nigeriassa. Sen pituus on 550 kilometriä ja valuma- alueen laajuus 65 500 neliökilometriä. Krokotiileista nimensä saanut joki virtaa Josin ylängöltä luoteeseen ja kääntyy Kadunan kaupungin luona lounaaseen ja sitten etelään. Se laskee Nigeriin Pategin kaupungin luona. Joen vesimäärä vaihtelee suuresti vuodenaikojen mukaan. Keskimääräinen virtaus on 600 kuutiometriä sekunnissa. Kadunajoen tulvatasangoilla viljellään riisiä ja sokeriruokoa. Joella harjoitetaan kalastusta ja se on liikennöintikelpoinen Zungeruun saakka heinäkuusta lokakuuhun. ==Lähteet== Luokka:Nigerian joet Luokka:Nigerin vesistö
Yleisluistelun Pohjoismaiden-mestaruuskilpailut 1922

Yleisluistelun Pohjoismaiden-mestaruuskilpailut järjestettiin neljännen kerran Norjan Trondheimissa 25. -26. helmikuuta 1922. Maailman- ja Euroopanmestaruuskilpailut palasivat ohjelmistoon samalla kaudella, oltuaan maailmansodan johdosta keskeytyksissä. Näin ollen Pohjoismaiden- mestaruuskilpailut lakkautettiin tällä erää, seuraavan kerran niitä järjestettiin vasta 1950-luvulla. == Miesten yleismestaruus == Epäviralliset loppupisteet Sija Kilpailija Maa 500 m # 10 000 m # 1 500 m # 5 000 m # Pisteet Sijap.1 1 Roald Larsen 54,9 1 26.33,5 9 2.48,6 2 10.42,8 1 12 2 Eric Blomgren 57,0 5 25.18,7 4 2.48,7 3 11.03,5 4 15 3 Ole Olsen 58,1 7 24.51,0 1 ? ? ? ? 17 4 Ilmari Danska 56,6 4 25.01,5 2 2.48,9 4 ? ? 17 Walter Tverin 57,0 5 ? ? 2.47,7 1 10.54,5 2 Oskar Olsen 55,4 2 26.15,0 8 ? ? ? ? Waldemar Bergström 58,6 8 25.45,6 6 2.52,3 7 11.00,9 3 Sundheim 55,7 3 25.12,2 3 ? ? ? ? 1 vain kaikki matkat luistelleet huomioitu. == Lähteet == * Kansalliskirjaston Digitoidut aineistot Iltalehti, 27.02.1922, nro 48, s. 4 Luokka:Pikaluistelun Pohjoismaiden-mestaruuskilpailut Luokka:Vuoden 1922 pikaluistelu Luokka:Norjan urheilutapahtumat Luokka:Norjan pikaluistelu Luokka:Trondheimin urheilu
Harjun kappelikirkko

Harjun kappelikirkko oli Tampereella Raholassa Nokiantie 22:n kohdalla sijainnut Harjun kappeliseurakunnan puukirkko, joka rakennettiin vuonna 1639 ja purettiin 1858. Kirkon purkamisesta saatu rakennusmateriaali käytettiin Harjun vuonna 1862 valmistuneeseen koulurakennukseen ja muun muassa kirkon kuisti siirrettiin sellaisenaan koulun yhteyteen. Harjan kappelikirkon saarnastuoli ja krusifiksi ovat Pispalan kirkossa. Entisellä kirkon paikalla on nykyisin muistokivi.Tampereen muistolaatat ja muistomerkit : Harjun kappelikirkon muistokivi Kirkon lähettyvillä oli markkinapaikka, jossa pidettiin Harjun markkinoita. Kirkon viereen rakennettiin 1785 barokkityylinen kivinen Gaddin suvun hautakappeli, joka on säilynyt. Gaddin suku omisti 1700-luvulla lähellä sijainneen Kaarilan kartanon. Itse kirkosta on jäljellä vain peruskiviä. Kirkon paikalla pidetään juhannusjumalanpalveluksia ulkosalla. == Lähteet == Luokka:Tampereen kirkkorakennukset Luokka:Suomen puukirkot Luokka:Rahola Luokka:Suomen entiset kirkkorakennukset Luokka:Tampereen entiset rakennukset ja rakennelmat
Shetlannin lippu

Shetlannin lippu on Shetlandinsaarten kansallistunnus. Shetlannin lippu on valkoinen tai hopeinen pohjoismainen risti sinisellä taustalla. Lippu käyttää Skotlannin lipun värejä pohjoismaisen ristilipun muodossa kuvaten shetlantilaisten skandinaavisia juuria. Lipun loivat Roy Grønneberg ja Bill Adams vuonna 1969. Shetlantilaiset käyttävät lippua yleensä yksityisesti maalla ja merellä, ja se nähdään nykyään Shetlannin identiteetin symbolina. Vuonna 2007 Shetlannin neuvosto otti käyttöön Shetlannin lipun päivän. Neuvosto toivoi, että päivää käytettäisiin ”Shetlannin kaikkien asioiden juhlimiseen”. Melkein 40:n vuoden epävirallisen käytön jälkeen Skotlannin heraldiikan viranomaiset hyväksyivät lipun vuonna 2005. Lippu on käytännossä identtinen Islannin entisen epävirallisen lipun kanssa, jota islantilaiset kansallisaktivistit käyttivät vuosina 1897–1915. ==Lähteet== * http://www.crwflags.com/fotw/flags/gb-shetl.html * http://www.shetlandtoday.co.uk/Shetlandtimes/content_details.asp?ContentID=22495 * http://www.shetland- news.co.uk/archives/pages/news%20stories/2005/02_2005/shetland%E2%80%99s_flag_now_official.htm * http://www.islandgames.net/content/games/2005.htm ==Aiheesta muualla== Luokka:Liput Luokka:Shetlandinsaaret
Silkkitilhet

Silkkitilhet (Ptiliogonatidae, myös Ptiliogonidae tai Ptilogonatidae) on varpuslintuihin kuuluva heimo. Heimon lajit on aikaisemmin luokiteltu tilhiin. Silkkitilhiin kuuluu 3 sukua ja 4 lajia. Silkkitilhiä tavataan Yhdysvalloista ja Väli- ja Keski-Amerikasta. Ne elävät metsissä ja pensaikkomailla ja niiden ravintoa ovat hyönteiset ja hedelmät. ==Suvut ja lajit== ===Silkkitilhet Ptilogonys=== * Isosilkkitilhi Ptilogonys caudatus * Tuhkasilkkitilhi Ptilogonys cinereus ===Lajeja, joilla on oma sakunsa=== * Kultakuvetilhi Phainoptila melanoxantha * Mustatilhi Phainopepla nitens ==Lähteet== Luokka:Silkkitilhet
Giacobbe Cervetto

Giacobbe Basevi Cervetto (1682 Livorno – 14. tammikuuta 1783 Livorno) oli italialainen säveltäjä. Hän toimi Englannissa sekä sellistinä että sellolle tehdyn barokkimusiikin säveltäjänä.Musopen: Giacobbe Basevi Cervetto Cervetto syntyi juutalaiseen perheeseen ja muutti Lontooseen vuonna 1739. Hän oli johtava hahmo paikallisessa musiikkielämässä vuosikymmenten ajan. Muiden toimiensa ohella hän myi soittimia ja jousia. Hän esiintyi säännöllisesti Händelin orkesterissa. Myös hänen pojastaan James Cervettosta tuli merkittävä sellisti. Giacobbe Cervetto kääntyi lopulta anglikaaniksi. Häneltä säilyneeseen tuotantoon kuuluu muun muassa sonaatteja sellolle. == Lähteet == Luokka:Italialaiset säveltäjät Luokka:Barokkisäveltäjät Luokka:Vuonna 1682 syntyneet Luokka:Vuonna 1783 kuolleet Luokka:Yli satavuotiaiksi eläneet italialaiset
Juovahernekärsäkäs

Juovahernekärsäkäs (Sitona lineatus) on kovakuoriaisten lahkoon kuuluva hernekärsäkäslaji. Hernekärsäkkäiden suvussa on monia toisiaan muistuttavia lajeja. Aikuinen juovahernekärsäkäs on väriltään ruskea, harmaanvihreä tai kellanruskea ja sen kärsä on tylppä ja lyhyt. Silmät ovat ulkonevat. Etuselässä on kolme vaaleaa pitkittäistä raitaa ja peitinsiivissä lukuisia pitkittäisiä raitoja. Se on kooltaan noin 5 millimetriä pitkä. Juovahernekärsäkkäät elävät herneillä, apiloilla ja mailasilla. Aikuiset juovahernekärsäkkäät nakertelevat puolikuun muotoisia koloja sirkkalehtien ja ensimmäisten kasvulehtien reunoihin. Toukat elävät juuristossa vioittaen typpeä sitovia juurinystyröitä ja heikentäen siten kasvin kasvua. Juovahernekärsäkkään toukka on vaaleahko ja eripituisten punaruskeiden karvojen peittämä. Juovahernekärsäkkäät talvehtivat aikuisina pientareilla ja muissa monivuotisissa heinäkasvustoissa. Vuodessa kehittyy yksi sukupolvi. Juovahernekärsäkästä esiintyy laajasti eri puolilla maailmaa. Juovahernekärsäkkäiden aiheuttamaa tuhoa voidaan rajoittaa heti kylvön jälkeen laitettavilla harsoilla tai verkoilla. Kemiallisessa torjunnassa tehoaineina voidaan käyttää esimerkiksi esfenvaleraattia, tau-fluvalinaattia ja alfa- sypermetriinia sisältäviä torjunta-aineita. Juovahernekärsäkkään saalistajia luonnossa ovat ainakin seuraavat maakiitäjäislajit: peltokurekiitäjäinen (Anchomenus dorsalis syn. Agonum dorsale), karvakiitäjäinen (Harpalus rufipes), tarhasysikiitäjäinen (Pterostichus madidus) ja aitosysikiitäjäinen (Pterostichus melanarius). Centre for Agriculture and Biosciences International (CABI): Sitona lineatus (pea leaf weevil) == Lähteet == == Aiheesta muualla == *Laji.fi: Juovahernekärsäkäs (Sitona lineatus) *Kasper: Juovahernekärsäkäs (Sitona lineatus) *Farmit: Hernekärsäkäs *Luonnonvarakeskus (Luke): Tuhoeläinten tarkkailu ja torjunta *Bug Guide, kuvia: Sitona lineatus *Pherobase: Semiochemicals of Sitona lineatus, the Pea leaf weevil *ITIS: Sitona lineatus *Plantwise: pea leaf weevil (Sitona lineatus) Luokka:Kärsäkkäät
Luettelo Ahvenanmaan kansakouluista

Tämä artikkeli on luettelo Ahvenanmaan kansakouluista. ==Brändö== Kansakoulu Koordinaatit Paikka Brändö folkskola (Brändö) Fiskö folkskola Jurmo folkskola Lappo folkskola Torsholma folkskola Åva folkskola ==Eckerö== Kansakoulu Koordinaatit Paikka Storby folkskola (Eckerö) folkskola Överby ==Finström== Kansakoulu Koordinaatit Paikka Centralfolkskolans folkskola (Finström) Emkarby folkskola Godby folkskola Godby Pålsböle folkskola Tjudö folkskola folkskola Svartsmara folkskola Bergö Finström m.fl. medborgarskola ==Föglö== Kansakoulu Koordinaatit Paikka Degerby folkskola (Föglö) Degerby Hummersö folkskola Föglö östra folkskola Jyddö folkskola Föglö och Sottunga medborgarskola ==Geta== Kansakoulu Koordinaatit Paikka folkskola Finnö folkskola Olofsnäs folkskola Östergeta ==Hammarland== Kansakoulu Koordinaatit Paikka Näfsby folkskola Sålis folkskola Torp folkskola folkskola Frebbenby ==Jomala== Kansakoulu Koordinaatit Paikka Björsby folkskola Kalmare folkskola Sviby folkskola Södersunda folkskola folkskola Gottby ==Kumlinge== Kansakoulu Koordinaatit Paikka folkskola Enklinge folkskola Kumlinge ==Kökar== Kansakoulu Koordinaatit Paikka folkskola Karlby folkskola Österbygge ==Lemland== Kansakoulu Koordinaatit Paikka Centralfolkskolans folkskola (Lemland) folkskola Rörstorp folkskola Söderby ==Lumparland== Kansakoulu Koordinaatit Paikka Lumparlands folkskola ==Maarianhamina== Kansakoulu Koordinaatit Paikka Strandnäs folkskola Ytternäs folkskola Övernäs folkskola Mariehamns medborgarskola Mariehamns hjälpskola ==Saltvik== Kansakoulu Koordinaatit Paikka Rangsby folkskola (Saltvik) Ödkarby folkskola folkskola Näs Rangsby medborgarskola ==Sottunga== Kansakoulu Koordinaatit Paikka folkskola Storsottunga ==Sund== Kansakoulu Koordinaatit Paikka Finby folkskola Mångstekta folkskola Tosarby folkskola ==Vårdö== Kansakoulu Koordinaatit Paikka Simskäla folkskola Vårdö folkskola ==Lähteet== * Arkistonmuodostaja: Suomen kansakoululaitoksen satavuotisjuhla- adressi * Arkisto: Suomen kansakoululaitoksen satavuotisjuhla-adressin arkisto * Sarjat (kuntaluettelo, jossa koulut näkee klikkaamalla kunnan nimeä) * Maanmittauslaitos: Vanhat painetut kartat (kansakoulujen sijainti merkitty vanhoihin 1:20 000 peruskarttoihin) * Maanmittauslaitos: Karttapaikka (koulurakennusten sijaintien koordinaatit) *
Aune Ylppö

Aune Anna-Liisa Ylppö (21. tammikuuta 1900 Akaa – 12. helmikuuta 1980 Helsinki) oli suomalainen hammaslääketieteen tutkija ja professori. Hän oli arkkiatri Arvo Ylpön sisar. Aune Ylppö syntyi Akaassa 12-lapsiseen maanviljelijäperheeseen. Hän kirjoitti ylioppilaaksi ja muutti Helsinkiin opiskelemaan vuonna 1918. Hän valmistui hammaslääketieteen kandidaatiksi vuonna 1922, lisensiaatiksi vuonna 1924 ja tohtoriksi vuonna 1934. Hammaslääketieteestä oli hänen opiskeluaikanaan tulossa naisten oppiaine. Hammaslääkäreistä oli jo 1930-luvulla kaksi kolmasosaa naisia, mutta tutkijoina heitä oli vähän. Aune Ylppö oli vasta toinen hammaslääketieteessä väitellyt naispuolinen vuonna 1934. Tämän vuoksi Ylppö perusti 1940-luvulla Naishammaslääkäriyhdistyksen naisten keskinäiseksi verkostoksi ja jatkokoulutusorganisaatioksi. Hän toimi sen puheenjohtajana kymmenen vuotta. Aune Ylppö oli ensimmäisiä hammaslääketieteen tutkijoita, joka hyödynsi röntgenkuvausta jo väitöskirjassaan. Hän erikoistui suu- ja kitalakihalkioisten potilaiden proteesioppiin. Jatkosodan aikana hän alkoi ensimmäisenä Suomessa kiinnittää huomiota hammasproteesin aiheuttamiin puheongelmiin ja niiden lievittämiseen. Aune Ylppö työskenteli Helsingin yliopiston hammaslääketieteen laitoksella aluksi assistenttina, vuosina 1934–1945 proteesiopin apulaisopettajana ja vuosina 1944–1968 dosenttina. Hän myös luennoi kesäkursseilla ja antoi historiallis-kielitieteellisessä osastossa opetusta fonetiikan opiskelijoille. Aune Ylppö osallistui lukuisiin kansainvälisiin konferensseihin, ja hänet kutsuttiin niihin pitämään esitelmiä ja opettamaan muun muassa Tanskaan. Hänelle tarjottiin mahdollisuutta siirtyä tutkijaksi ulkomaisiin tutkimuskeskuksiin, mutta hän ei veljensä Arvo Ylpön tapaan halunnut jättää kotimaataan. Ylppö kirjoitti aikakauslehtiin hammashoidosta lukuisia yleistajuisia artikkeleita, jotka käsittelivät muun muassa veden fluoraamista reikiintymisen ehkäisemiseksi. Aune Ylppö sai professorin arvonimen vuonna 1964. Hänen harrastuksiinsa kuuluivat öljyvärimaalaus, kaukomatkat ja kaitafilmaus. Ylppö kuoli 80-vuotiaana vuonna 1980 ja lahjoitti testamentillaan omaisuutensa Lääkäriseura Duodecimille ja Suomen Hammaslääketieteen Seuralle. == Lähteet == Luokka:Suomalaiset hammaslääkärit Luokka:Suomalaiset professorin arvonimen saaneet Luokka:Vuonna 1900 syntyneet Luokka:Vuonna 1980 kuolleet
Baselin kantoni

Baselin kantoni oli kantoni Sveitsissä vuosina 1501–1833. Vuosina 1798–1803 Basel oli osa Helvetian tasavaltaa. Baselin kantoni jakaantui Basel- Landschaftin ja Basel-Stadtin puolikantoneiksi vuonna 1833. Jakautumisen takana oli kiista vallasta: Baselin kaupungilla oli ylivalta muun muassa kantonin päätöksenteossa, vaikka kaupungin väkiluku oli kolmannes koko kantonin väkimäärästä. Kantonien jälleenyhdistyminen on ollut jatkuvasti esillä ja äänestyksiäkin on järjestetty, viimeksi vuonna 2014. Tällöin Basel- Landschaftin asukkaista enemmistö (68 %) vastusti yhdistymistä, kun taas Basel-Stadtin asukkaista enemmistö (55 %) kannatti yhdistymistä. == Lähteet == Luokka:Sveitsin entiset kantonit Luokka:Basel-Stadt Luokka:Basel-Landschaft Luokka:Basel
Jouko Räsänen

Jouko Kalervo Räsänen (s. 20. lokakuuta 1949 Kaavi) on kunnallismies, joka toimi Viitasaaren kaupunginjohtajana. Jouko Räsänen syntyi maanviljelijä Tuomas Räsäsen ja emäntä Hedvig Ålanderin perheeseen. Hänen puolisonsa vuodesta 1975 on työterveyshoitaja Leena Liinamaa. Räsänen tuli ylioppilaaksi 1969 ja valmistui yhteiskuntatieteiden maisteriksi Tampereen yliopistosta 1974. Hän toimi Kaavin suunnittelu- ja elinkeinolautakunnan sihteerinä 1973 ja kunnanjohtajana 1990–2003. Varpaisjärven suunnittelusihteeri Räsänen oli 1974 ja kunnanjohtaja 1976–1990. Ammattikasvatushallituksen suunnittelijana hän työskenteli 1975–1976. Räsänen valittiin Viitasaaren kaupunginjohtajaksi vuonna 2003. Kun hän jäi tehtävästä eläkkeelle vuonna 2013,Kunnanjohtaja katsoo tulevaisuuteen. Yle Uutiset 28.10.2013. (Viitattu 25.3.2018.) seuraajaksi valittiin Janne Kinnunen.Janne Kinnunen on uusi Viitasaaren kaupunginjohtaja. Keski-Suomi 27.5.2013. (Viitattu 25.3.2018.) == Lähteet == Luokka:Viitasaaren kunnan- ja kaupunginjohtajat Luokka:Vuonna 1949 syntyneet Luokka:Elävät henkilöt
Wuppertalin riippurata

Wuppertalin riippurata () on Wuppertalin kaupungissa Saksassa osana julkista liikennettä käytössä oleva yksikiskoinen riippurata. Rata avattiin vuonna 1901. Omaleimaisuutensa takia se on saavuttanut kaupunkikuvallisesti ikonisen aseman, ja 26. toukokuuta 1997 rata päätettiin ottaa suojelukohteeksi. ==Katso myös== * SAFEGE ==Lähteet== Luokka:Saksan joukkoliikenne Luokka:Nordrhein- Westfalenin rakennukset ja rakennelmat
Seppo Aho

Seppo Kalervo Aho (20. elokuuta 1942 Hattula – 6. marraskuuta 2017 Alavus) oli kunnallisneuvos, joka toimi Alavuden kaupunginjohtajana. Seppo Aho syntyi kunnansihteeri Frans Vilho Ahon ja Ida Rauha Aholan perheeseen. Hänen puolisonsa vuodesta 1967 oli Liisa Helena Tattari. Aho valmistui merkonomiksi 1963, sosionomiksi 1967 ja hallintotieteen maisteriksi Tampereen yliopistosta 1988. Hän toimi Hattulan toimistosihteerinä 1967 ja kunnanjohtajana 1968–1972. Alavuden kunnan-, kauppalan- ja kaupunginjohtajana Aho toimi 1972–1991. Hän oli valitsijamies Suomen presidentinvaalissa vuonna 1982 ja 1988. Diabetesliiton kunniapuheenjohtaja Aho on vuodesta 1992, kunnallisneuvoksen arvon hän sai vuonna 1993. == Lähteet == ==Aiheesta muualla== * Diabetesliiton kunniapuheenjohtaja Seppo Aho. Säätiön hallitustyö oli yksi mieluisimmista luottamustehtävistäni. Luokka:Suomalaiset virkamiehet Luokka:Hattulan kunnanjohtajat Luokka:Alavuden kaupunginjohtajat Luokka:Vuonna 1942 syntyneet Luokka:Vuonna 2017 kuolleet
Orkneyn lippu

Orkneyn lippu on Orkneysaarten lippu. Nykyinen lippu voitti vuonna 2007 järjestetyn julkisen lippuäänestyksen. Äänestyksessä Orkneysaarten asukkaiden annettiin valita viiden lipun joukosta miellyttävin. Kaikki ehdolla olleet liput olivat Lord Lyonin tuomioistuimen hyväksymiä. Äänestyksen voittanut lippu sai 53 % äänistä. Lipun oli suunnitellut Orkneylainen postimies Duncan Tullock. Keltainen ja punainen ovat värit Norjan ja Skotlannin vaakunoista, jotka kummatkin käyttävät keltaista ja sinistä. Lippu kuvaa saarien skotlantilaisia ja norjalaisia juuria. Sininen on otettu Skotlannin lipusta ja kuvaa myös merta ja saarten merenkulun perintöä. Lippu on pohjoismainen ristilippu. ==Kronologia== Tiedosto:Former Flag of Orkney.svg|Orkneyn aiempi epävirallinen lippu Tiedosto:2007 Flag of Orkney.svg|Orkneyn lippu vuodesta 2007 lähtien ==Lähteet== * https://web.archive.org/web/20070928004027/http://www.orkney.gov.uk/media/chief_executive/images/Flag_consultation.pdf * https://web.archive.org/web/20070928004036/http://www.orkney.gov.uk/nqcontent.cfm?a_id=6645&tt;=orkneyv2 * http://www.orcadian.co.uk/archive/2007/archive26.htm * https://web.archive.org/web/20070928004027/http://www.orkney.gov.uk/media/chief_executive/images/Flag_consultation.pdf * http://news.bbc.co.uk/1/hi/scotland/north_east/6541099.stm === Viitteet === ==Aiheesta muualla== Luokka:Liput Lippu
Mercer

Mercer tarkoittaa muun muassa seuraavia: ==Sukunimi== * Ian Mercer, fiktiivinen hahmo Pirates of the Caribbean -elokuvasarjassa * Jack Mercer (1910–1984), yhdysvaltalainen ääninäyttelijä, käsikirjoittaja ja animaattori * Johnny Mercer (1909–1976), yhdysvaltalainen lauluntekijä ja laulaja * Ray Mercer (s. 1961), yhdysvaltalainen nyrkkeilijä, WBO:n raskaansarjan mestari * Rebekah Mercer (s. 1973 tai 1974), yhdysvaltalainen perijä, säätiönjohtaja, Robert Mercerin tytär * Robert Mercer (s. 1946), yhdysvaltalainen miljardööri, alt-right-uusoikeiston mesenaatti * Sienna Mercer, kanadalainen kirjailija ==Muita== * Mercer, 1900-luvun alkupuolella (1909–1925) toiminut yhdysvaltalainen autonvalmistaja * Mercer University, yksityinen yliopisto Yhdysvaltojen Georgian osavaltion Maconissa * Mercerin piirikunta, piirikunta Ohiossa Yhdysvalloissa Luokka:Luettelot henkilöistä sukunimen mukaan
Kuokkalan kartano

Kuokkalan kartano on kauppaneuvos Julius Johnsonin rakennuttama ja arkkitehti Wivi Lönnin suunnittelema kivitalo, joka valmistui vuonna 1904. Se kuuluu pihapiirinsä kanssa Keski-Suomen maakunnallisesti arvokkaisiin rakennettuihin kulttuuriympäristöihin. Kauppaneuvos Julius Johnson omisti Kuokkalan sahan, jonka viereen hän rakennutti perheelleen asuintalon. Vuonna 1904 valmistuneen jugendia edustavan kivisen talon suunnitteli Wivi Lönn. Se sijaitsee Äijälänsalmen ja Päijänteen vesistömaisemassa. Talo oli alkujaan asuinrakennus, mutta vuosina 1948–1967 se toimi Jyväskylän maalaiskunnan synnytyssairaalana. Kauko Sorjosen säätiö hankki talon vuonna 1998, ja se on sen jälkeen entisöity. Säätiö myi Kuokkalan kartanon joulukuussa 2020 yhteensä 1,2 miljoonalla eurolla perustettavalle yhtiölle. Syyskuussa 2021 Kartano avasi ovensa uudistuneena. Kartanon sisäpuoli on täysin saneerattu sekä sisustettu muun muassa antiikkihuonekaluin sekä valaisimin. Kartanolla palvelee tänä päivänä huippuarvosanoja saanut Kuokkalan kartanon ravintola. Ravintolatoiminnan lisäksi Kartanolla on järjestetty tapahtumia sekä konsertteja. == Lähteet == == Aiheesta muualla == Kuokkalan kartanon verkkosivut Luokka:Jyväskylän rakennukset ja rakennelmat Luokka:Wivi Lönnin suunnittelemat rakennukset Luokka:Hämeenlahti
Pauli Piippola

Pauli ”Paukka” Piippola (s. 28. tammikuuta 1948 Tukholma) on suomalainen moottoriurheilija ja tuotekehittäjä. Piippola on työskennellyt Rovaniemen kelkkatehtaalla 1980-luvulta saakka. Hänen mukaansa on nimetty Lynxin kelkoissa käytettävä PPS-jousitus (Pauli Piippola Suspension). Kilpailu-uransa aikana Piippola voitti Kelkkacrossin Suomen mestaruuden 17 kertaa. == Lähteet == Luokka:Suomalaiset moottorikelkkailijat Luokka:Vuonna 1948 syntyneet Luokka:Elävät henkilöt
Appenzellin kantoni

Appenzellin kantoni oli kantoni Sveitsissä vuosina 1513–1597. Kantoni jakaantui katoliseksi Appenzell Innerrhodenin ja reformoiduksi Appenzell Ausserrhodenin puolikantoniksi vuonna 1597. Jakautumisen syy oli uskonnollinen. == Lähteet == Luokka:Sveitsin entiset kantonit Luokka:Appenzell Ausserrhoden Luokka:Appenzell Innerrhoden
Kalevi Alén

Jorma Kalevi Alén (16. marraskuuta 1930 Helsinki – 14. tammikuuta 2012 VantaaMuistot. Kalevi Alen. HS, 1.2.2012. (Viitattu 25.3.2018)) oli suomalainen tullivirkailija ja kunnallisneuvos, joka toimi Vantaalla sekä pitkään kunnallispoliitikkona että useita vuosia apulaiskaupunginjohtajana. Kalevi Alén syntyi myymälänhoitaja Emil Alénin ja siivooja Lyyli Johanna Vileniuksen perheeseen. Hänen puolisonsa vuodesta 1953 oli Kirsi Johanna Angelin. Alén oli tullimestari, joka toimi Tullin palveluksessa 1951–1987. Vantaan apulaiskaupunginjohtaja hän oli 1987–1993. Apulaiskaupunginjohtajana Alén vastasi kaavoitus- ja kiinteistöäasioista. Alén oli SDP:n puoluetoimikunnan jäsen 1984–1987. Kunnallisneuvoksen arvo hänelle myönnettiin 1993. Alén oli Vantaan kaupunginvaltuuston jäsen 1974–1987, kaupunginhallitukseen hänet valittiin ensimmäisen kerran jo vuonna 1967 ja kaupunginhallituksen puheenjohtajana hän toimi yli kymmenen vuotta, 1974–1987. == Lähteet == Luokka:Suomalaiset virkamiehet Luokka:Suomen Sosialidemokraattisen Puolueen poliitikot Luokka:Vantaan kaupunginvaltuutetut Luokka:Vuonna 1930 syntyneet Luokka:Vuonna 2012 kuolleet
Ramon Espadaler i Parcerisas

Ramon Espadaler i Parcerisas on katalonialainen poliitikko. Joulukuun 2017 vaaleissa hänet valittiin Katalonian parlamenttiin oman pienpuolueensa Units per Avançarin ja Katalonian sosialistien puolueen yhteislistalta, mutta 24.3.2018 hän ilmoitti eroavansa sosialistipuolueen parlamenttiryhmästä, koska puolue ei vaadi suoraan Katalonian poliittisten vankien vapauttamista, vaan tyytyy julistamaan kantanaan ainoastaan, että rangaistukset, joihin syytetyt tultaisiin tuomarin ilmoittamien rikosnimikkeitten nojalla tuomitsemaan, olisivat kohtuuttomia.https://www.ara.cat/politica/Espadaler-desmarca-PSC- demana-llibertat_0_1984001785.html == Lähteet == Luokka:Katalonialaiset poliitikot